钦定古今图书集成/明伦汇编/闺媛典/第029卷 > 汾阳王妻霍国夫人王氏神道碑 杨绾
## 钦定古今图书集成/明伦汇编/闺媛典/第029卷 > 汾阳王妻霍国夫人王氏神道碑 杨绾

《鹊巢》配德，合好之义深；象服建封，宠光之至极。况动
循法度，躬事𬞟蘩，揭四德而表仪高门，秉一心而辅
佐君子。则有夫人王氏，有唐元辅汾阳王之伉俪，本
其盛族，著于太原。高祖长谐，皇左武卫大将军、秦州
都督、平原郡公，赠荆州大都督，陪葬献陵。曾祖德元，
银青光禄大夫、唐州刺史。祖士会，河南府陆浑县令。
“父守一，宁王府掾，赠兖州大都督。”或勋阀可称，或理
行尤异，积仁储庆，奕叶联华。夫人即兖州府君之长
女。敏悟生知，孝慈天性，诞含柔范，光起韶仪。亲执组
𬘓，备详图史，女宗之美，灿然有光。年既及笄，礼从纳
币，言告师氏，归于汾阳。汾阳时宠禄未崇，盛业犹晦。
夫人循节俭之行，服澣濯之衣，祗事“舅姑，恪恭朝夕，
视庖主馈，未尝假人，下气怡声，率由至性。生既竭其
养，殁又极乎戚。慎徽众善，敦叙六宗，睦娣姒以仁，接
中表以义。”由是闺门以穆，妇道有闻。天宝中，汾阳分
镇河东，策勋王府。夫人从夫之义，封琅琊县君，寻又
进封太原郡君。其后寇盗横厉，风云元感，汾阳乃首
启戎行，宣力王室。出则统一师旅，入则燮赞台阶，元
勋既崇，殊赏斯至，内训之功也。其子或位列通侯，或
室嫔贵主，姻连右戚，荣冠中朝，门通河汉之津，地成
冠盖之里。每令节嘉赏，长筵高会，青紫照庭，环珮盈
室，薰灼人代，莫之与京。然约己尚柔，从夫体顺，服仁
不倦，率礼无为，总是具美，允膺多福。亦尝排凤阙，谒
龙颜，及承制曰：“汾阳王妻太原郡君王氏，婉娩淑德，
斋庄令容，禀训姆师，友于琴瑟。作宾君子，宜尔室家。
克著艰难之勋，实由辅助之力。可封霍国夫人。”初，汾
阳受命东征，长驱河朔，夫人处于西土，三徙其居，导
诸子以义方，规众女于典则，用能聿尊礼度，叨加等
之顾问，奉殊常之宠锡。容止合度，威仪可“观。帝嘉其
贤，尢所称重。宜其阜昌盛业，蕃衍华绪，荷恩渥于上
天，保荣耀于当代。而夫人蕴高世之度，抱出尘之节，
以为致盈必损，理有固然，誓弃浮华，愿归正觉。于是
损其服玩，斥其爱染，思契理于胜因，将息心于了义。”
乃舍京城西别业，奏置法雄寺。又于法云寺写藏经
条塔院置经行之室，立禅“诵之堂，景福所凭，斯焉茫
昧。”遐龄未及，奄尔薨殂。享年七十三，以大历十二年
正月辛未，终于平康里之私第。皇慈兴叹，中使临吊。
汾阳以暌偕老之期，深遗挂之恨，抚襟长恸，悼亡何
及耶？以其年六月二日，卜葬于万年县凤栖之原。恩
诏赠赙，率加常典。哀荣之盛，今昔罕俦。有子六人：长
曰银青光“禄大夫、主詹事、上柱国、太原郡开国公曜，
次曰开府仪同三司、行左散骑常侍、赵国公晞；次曰
开府仪同三司、行尚书吏部司封郎中、上柱国、乐平
郡开国公晤，次曰银青光禄大夫、试殿中监、驸马都
尉暧；次曰银青光禄大夫、守殿中少监曙；幼曰朝散
大夫、守秘书省著作佐郎映。”有女八人，长女适“成都

中郑浑，次女适邠州别驾张邕，次女适和州刺史赵
纵，幼女适太常寺丞王宰。并衔恤在疚，是宗窀穸。帝
女降天人之贵，从主妇之仪，手制衣衾，亲临祖载，自
宫徂野，徒行号擗，此又盛德所感，明灵永慰者也。汾
阳属当出镇，瞻望不及，思刻金石，以纪徽猷，绾顾无
赞美之能，虚承叙德之命，式扬茂实，以副永怀”，铭曰：
“赫赫崇勋，郁为元臣，峨峨淑德，奄有方国，夫贵妻尊，
恩深宠极，聿修阃政，以懋嫔则，妥自中年，嘉声克宣，
鱼轩昭曜，翟茀婵娟，嫔从如云，歌钟沸天，永言浮世，
载悟贞筌，元夜何速，青鸟斯卜。恻怆笳箫，苍茫陵谷。
惟贞石之不朽，庶斯言之可复。”